CELEX: 62015FN0021
Language: hu
Date: 2015-02-05 00:00:00
Title: F-21/15. sz. ügy: 2015. február 5-én benyújtott kereset – ZZ kontra Régiók Bizottsága

20.4.2015   
            
            
               HU
            
            
               Az Európai Unió Hivatalos Lapja
            
            
               C 127/41
            
         2015. február 5-én benyújtott kereset – ZZ kontra Régiók Bizottsága
   (F-21/15. sz. ügy)
   (2015/C 127/58)
   Az eljárás nyelve: francia
   
      Felek
   
   
      Felperes: ZZ (képviselő: M.-A. Lucas ügyvéd)
   
      Alperes: Régiók Bizottsága
   
      A jogvita tárgya és leírása
   
   Az azt megállapító határozat megsemmisítése, hogy a felperes az AST5 besorolási fokozatba való előléptetésétől kezdve nem igényelhet túlmunkáért járó átalánydíjazást, valamint az állítólag elszenvedett vagyoni és nem vagyoni kár megtérítése iránti kérelem.
   
      Kereseti kérelmek
   
   
               —
            
            
               A Közszolgálati Törvényszék semmisítse meg az Igazgatási és Pénzügyi igazgató által 2014. június 3-án hozott, a felperes túlmunkáért járó átalánydíjazását 2014. július 1-jétől megszüntető 0112/2012. sz. határozatot;
            
         
               —
            
            
               kötelezze a Régiók Bizottságát, hogy fizesse meg a felperesnek újra e díjazást a fenti időponttól, valamint az EKB refinanszírozási műveletre alkalmazott kamatmértéket a felperesnek nem fizetett díjazásnak megfelelő összegre az esedékesség napjától a teljes megfizetés napjáig;
            
         
               —
            
            
               kötelezze a Régiók Bizottságát, hogy fizesse meg a felperesnek a vitatott határozattal esetlegesen neki okozott vagyoni kár megtérítéseként az előzetesen 1  000 euróra becsült összeget, a nem vagyoni kára megtérítéseként pedig a Közszolgálati Törvényszék által meghatározott összeget;
            
         
               —
            
            
               a Régiók Bizottságát kötelezze a költségek viselésére.